Katmandu slėnis

Katmandu slėnis () – tarpukalnių įduba Nepale, tarp Mažųjų Himalajų Mahabharato kalnų ir Didžiųjų Himalajų.

Slėnis tektoninės kilmės, užpildytas kainozojaus aliuvinių ir ledyninių sąnašų. Paviršiaus aukštis 1300–1500 m. Yra karstinių urvų (Čakra Tirtha). Slėnį drėkina Gango intakas Bagmati. Klimatas kalnų subtropinis, musoninis. Vidutinė temperatūra sausį 9 °C, liepą 24 °C. Per metus iškrenta ~800 mm kritulių. Vietomis yra subtropinių miškų, tačiau dauguma kraštovaizdžių sukultūrinta.

Katmandu slėnis yra svarbiausia, tankiausiai apgyvendinta teritorija Nepale. Čia įsikūrę Katmandu, Patano, Bhadgaono ir kiti miestai.

Katmandu slėnį 2015 m. nusiaubė žemės drebėjimas, žuvo šimtai žmonių, buvo sugriauta keletas pastatų ir statinių.

 Pasaulio paveldas 
Šis slėnis yra Nepalo kultūros lopšys, žymus savo architektūros paveldu, 1979 m. įtrauktu į UNESCO pasaulio paveldo sąrašą. Septyni šventyklų ir kitų pastatų kompleksai: budistų Svajambhunatho (~V a. pr. m. e.), Bodhunatho (~V a., viena didžiausių pasaulyje) stūpos, hinduistų Čangu Narajano (III a.), Pašuptinatho (~V a.) šventyklos, Bhadgaono, Katmandu, Patano miestų centrinių aikščių ansambliai su XII–XVIII a. budistų ir hinduistų šventyklomis, rūmais, vartais, kitais pastatais.Kathmandu Valley
 UNESCO kodas Paveikslėlis Pavadinimas Koordinatės 121–001  border|200px  Hanumano Dhokos Durbaro aikštė   121–002  border|200px  Patano Durbaro aikštė   121–003  border|200px  Bhaktapuro Durbaro aikštė   121–004  border|200px  Svajambhunatho stūpa   121–005  border|200px  Baudhanatho stūpa   121–006  border|200px  Pašupatis   121–007  border|200px  Čhangu Narajanas  

 Šaltiniai 

Kategorija:Nepalo geografija
Kategorija:Azijos slėniai